Heraldiline värv

Heraldiline värv ehk heraldiline tinktuur on värvus, mida kasutatakse heraldilistel sümbolitel, st eelkõige vappidel, aga ka embleemidel ja lippudel.

Heraldilised värvused on suure küllastusega, see tähendab puhtad, ning esinevad vaid ühes toonivariandis. Värvused on tavaliselt valitud värvispektri vastavat värvi lõigu keskelt (erandiks must, mis pole spektrivärvus). See tagab värvuste maksimaalse eristumise üksteisest.

 Liigitus 
 Metallid 40px Kuld Or 40px Hõbe Argent Emailid 40px Punane Gueules 40px Sinine Azur 40px Must Sable 40px Roheline Sinople, Vert 40px Violett Pourpre Lisavärvused 40px Oranž Orangé 40px Lihavärv Carnation 40px Pruun Brunâtre, Tanné 40px Raudhall Acier, Fer 40px Verevärv Sanguine 40px Mooruspuuvärv Murrey 40px Taevavärv, taevasinine Céleste Karusnahad 40px Hermeliin Ermine 40px Oravik Vair
Tava kohaselt nimetatakse heledaid toone metallideks ja tumedaid emailideks. Igale värvile on olemas vastav viirutus mustvalge trüki vajadusteks.

 Metallid 
 kuldne (prantsuse keeles or)
 hõbedane (argent)
Kulla asendustoon on kollane ja hõbeda asendustoon on valge.

 Emailid 
 sinine (azur)
 violetne (pourpre)
 punane (gueules)
 roheline (sinople või vert)
 must (sable)

 Lisavärvid 
Lisaks eelnimetatud emailidele on heraldilistel sümbolitel lubatud kasutada oranži (orangé) ja lihavärvi (carnation), mis mõnes eestikeelses allikas on tõlgitud verepunaseks. Eestis ei ole lisavärvuste kasutamine levinud.

Veel esineb ajaloolistes vapikirjeldustes vahel iseloomustus "loomulikus värvis", mis tähendab tervet rida lisavärve: pruun (brunâtre, tanné), raudhall (acier, fer, cendré), verevärvi (sanguine), mooruspuuvärvi (inglise keeles murrey), taevasinine (céleste). Ka lihavärv on sedakaudu tinktuuride hulka jõudnud.

21. sajandil lisas Kanada Heraldikaamet (Canadian Heraldic Authority) heraldiliste värvide nimistusse metalli vase ja emaili rose. Euroopas neid ei kasutata.

 Karusnahad 
Heraldiliste sümbolite ilmestamiseks kasutatakse ka kokkuleppelisi karusnahka jäljendavaid mustreid. Tuntuimad heraldilised karusnahad on hermeliin (prantsuse keeles hermine) ja oravanahk (prantsuse keeles vair). Eesti riigiasutuste ja omavalitsuste sümbolite kujunduses ei ole karusnahku kasutatud.

 Reeglid 
 Värvireegel 
Värvireegel on heraldika üks põhireeglitest. Selle järgimine tagab, et kilbipildil olevad kujundid asetsevad alati kontrastsel värvil ja on seepärast hästi nähtavad.

Värvireegli kohaselt peavad metallid vahelduma emailidega. See tähendab, et kuldse värvi kõrval ei saa olla hõbedat; nende vahel peab olema üks email.
Samuti sinine, violetne, punane, roheline või must ei tohi paikneda kõrvuti, vaid nende vahel peab olema üks metall.

 Muud tavad 
Digitaalsetel ja reljeefsetel vapikujutistel ei kasutata kontuurjoont, kuid detailse vapikujutise trükkimise puhul on lubatud kasutada erinevate värvide puutejoont teravdavat abijoont, millel pole vapis iseseisvat tähendust. Põhinõue kontuurjoone kasutamise kohta on, et kontuurjoon ei tohi moonutada vapi värve ja kujundeid.

Heraldikas ei kasutata üldse kolmemõõtmelisuse illusiooni tekitamist varjutava viirutuse või värvide abiga.

 Näiteid 

 Viited 

 Välislingid 
 Heraldikanõuded. Meelespea heraldilise sümboli koostajale
 Heraldilised värvused colorsystem.com leheküljel

Kategooria:Heraldika

Kategooria:Sümbolid
Kategooria:Värviõpetus
Kategooria:Värvused
Kategooria:Värvuste loendid